S-3480/2022

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 12. júlí 2022, á hendur S-kk-þgf S-kk-þgf, kt. [...], [...], Reykjavík, fyrir fíkniefnalagabrot með því að hafa, laugardaginn 4. júlí 2020, á heimili sínu að [...] í Reykjavík, haft í vörslum sínum í sölu- og dreifingarskyni samtals 103 kannabisplöntur, og hafa um nokkurt skeið fram til þessa dags ræktað greindar plöntur sem lögregla fann við leit.

Telst brot þetta varða við 2. gr., sbr. 4., 5. og 6. gr. laga um ávana- og fíkniefni nr. 65/1974 og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

Þessi er krafist að ákærði verði dæmdur til refsingar og til greiðslu alls sakarkostnaðar. Krafist er upptöku 103 kannabisplöntum og munum sem haldlagðir voru við leit í húsnæðinu og ákærði notaði við ræktunina sem tilgreindir eru undir munaskrá númeri [...] samkvæmt heimild í 6. og 7. mgr. 5. gr. laga nr. 65/1974, sbr. 2. mgr. 14. gr. reglugerðar nr. 233/2001, sbr. reglugerð nr. 808/2018 en allt framangreint var haldlagt við leit lögreglu.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru. Verjandi ákærða krefst vægustu refsingar sem lög leyfa og hæfilegra málsvarnarlauna sér til handa.

Ákærði er fæddur í [...]. Samkvæmt framlögðu sakavottorði, dagsettu 5. júlí 2022, gekkst ákærði undir greiðslu sektar með lögreglustjórasátt [...] fyrir fíkniefna lagabrot.

Brot það sem ákærði er sakfelldur fyrir nú var framið áður en hann gekkst undir framangreinda sátt og er því um hegningarauka að ræða sbr. 78. gr. laga nr. 19/1940.

Við ákvörðun refsingar er litið til þess að ákærði hefur greiðlega játað sök fyrir dómi og snúið lífi sínu til betri vegar samanber framlagt vottorð, verður það metið ákærða til refsimildunar samanber 5. og 8. tölul. 1. mgr. 70. gr. almennra hegningarlaga nr. 19/1940. Þá er litið til þess hve langt er liðið síðan umrætt brot var framið og verður ákærða ekki kennt um þann drátt á meðferð málsins.

Með hliðsjón af framangreindu og sakarefni þessa máls þykir refsing ákærða hæfilega ákveðin 3 mánaða fangelsi en fresta skal fullnustu refsingarinnar og skal hún falla niður að liðnum tveimur árum frá uppkvaðningu dóms þessa haldi ákærði almennt skilorð 57. gr. laga nr. 19/1940.

Með vísan til lagaákvæða í ákæru eru gerðar upptækar 103 kannabisplöntur og munirsemvoruhaldlagðir við rannsókn málsins, munirnir eru nánar tilgreindir undir munaskrálögreglunúmer 146870.

Ákærði greiði málsvarnarþóknun skipaðs verjanda síns, Þ-kk-ef Þ-kk-ef lögmanns, 111.600 krónur að meðtöldum virðisaukaskatti, og 352.708 krónur í annan sakarkostnað.

Af hálfu ákæruvaldsins flutti málið S-kvk-nf R-kvk-nf A-kvk-nf aðstoðarsaksóknari fyrir K-kvk-þf E-kvk-þf aðstoðarsaksóknara.

H-kvk-nf S-kvk-nf B-kvk-nf aðstoðarmaður dómara kveður upp dóm þennan.

DÓMSORÐ:

Ákærði, S-kk-nf S-kk-nf sæti fangelsi í 3 mánuði en fullnustu refsingarinnar er frestað og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði sæti upptöku á 103 kannabisplöntum og þeim búnaði sem tilgreindur er í ákæru sbr. munaskrá lögreglu nr.[...].

Ákærði greiði málsvarnarþóknun skipaðs verjanda síns, Þ-kk-ef Þ-kk-ef lögmanns, 111.600 krónur að meðtöldum virðisaukaskatti, og 352.708 krónur í annan sakarkostnað.

H-kvk-nf S-kvk-nf B-kvk-nf